L 18/328 Az Európai Unió Hivatalos Lapja 2015.1.23. A BIZOTTSÁG (EU) 2015/71 VÉGREHAJTÁSI HATÁROZATA (2014. december 3.) az alpesi biogeográfiai régió közösségi jelentőségű természeti területeit tartalmazó, nyolcadik alkalommal frissített jegyzék elfogadásáról (az értesítés a C(2014) 9082. számú dokumentummal történt) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelvre (!) és különösen annak 4. cikke (2) bekezdésének harmadik albekezdésére, mivel: (1) — A 92/43/EGK irányelv 1. cikke c) pontjának iii. alpontjában említett alpesi bioföldrajzi régió az irányelv 20. cikke alapján létrehozott bizottság (az Élőhelyvédelmi Bizottság) által 2005. április 20-án elfogadott biogeográfiai térképnek megfelelően az Alpok (Németország, Franciaország, Olaszország, Ausztria és Szlovénia), a Pireneusok (Spanyolország, Franciaország), az Appenninek (Olaszország), az északi Skandináv-hegység (Finnország és Svédország), a Kárpátok (Lengyelország, Románia és Szlovákia), a Dinári-hegység (Szlovénia és Horvátország) és a Balkán-, a Rila-, a Pirin-, a Rodope- és a Sashtinska Szredna Gora-hegység (Bulgária) uniós területét foglalja magában. (2) — A 92/43/EGK irányelv szerinti alpesi bioföldrajzi régió közösségi jelentőségű természeti területeinek alapjegyzékét a 2004/69/EK bizottsági határozattal () fogadták el. Az alapjegyzék legutoljára a 2013/738/EU bizottsági végrehajtási határozattal () módosult. (3) — Az alpesi biogeográfiai régió közösségi jelentőségű természeti területeinek jegyzékében szereplő területek a Natura 2000 hálózat részét képezik, amely nélkülözhetetlen eleme a biológiai sokféleség Unión belüli védelmének. A Natura 2000 hálózat tényleges kiteljesítése terén elvárt további előrelépés érdekében, illetve a hálózat dinamikus módosításának keretében rendszeresen sor kerül a közösségi jelentőségű természeti területeket ismertető jegyzékek felülvizsgálatára. (44 — 2012 októbere óta a tagállamok az alpesi biogeográfiai régió tekintetében további, a 92/43/EGK irányelv 1. cikke szerinti közösségi jelentőségű természeti területekre tettek javaslatot. Egyes tagállamok emellett jelezték, hogy a területekkel kapcsolatban módosítani kívánnak bizonyos adatokat az alpesi biogeográfiai régió közösségi jelentőségű természeti területeinek jegyzékében. (5) — A Bizottság által az érintett tagállamokkal egyetértésben összeállított jegyzéktervezet alapján — amely az elsődleges fontosságú természetes élőhelytípusoknak és veszélyeztetett fajoknak otthont adó területeket is megjelöli — el kell fogadni az alpesi biogeográfiai régió közösségi jelentőségű természeti területként kiválasztott területeinek frissített jegyzékét. A jegyzékbe újonnan felvett területekre a 92/43/EGK irányelv 4. cikkének (4) bekezdése és 6. cikkének (1) bekezdése alkalmazandó. (6) — A 92/43/EGK irányelv 11. cikke értelmében folytatott felügyelet eredményeképpen a természetes élőhelytípusok, valamint a fajok előfordulására és elterjedésére vonatkozó ismeretek folyamatosan bővülnek. Ennek megfelelően a területek uniós szintű értékelésére és kiválasztására az aktuálisan rendelkezésre álló legpontosabb információk alapján került sor. (7) — Egyes élőhelytípusok és fajok tekintetében egyes tagállamok nem javasoltak a 92/43/EGK irányelv követelmé- nyeinek megfelelő elegendő területet. Továbbá a 92/43/EGK irányelv I. mellékletében szereplő egyes természetes élőhelytípusok, valamint II. mellékletében szereplő egyes fajok előfordulására és elterjedésére vonatkozóan továbbra is hiányosak az ismeretek. Ezért ezekre az élőhelytípusokra és fajokra nézve a Natura 2000 hálózat nem tekinthető teljesnek. (8) — Az egyértelműség és az átláthatóság érdekében a 2013/738/EU végrehajtási határozatot hatályon kívül kell helyezni. (9) — Az e határozatban előírt intézkedések összhangban vannak az Élőhelyvédelmi Bizottság véleményével, () HLL 206., 1992.7.22., 7. o. () A Bizottság 2003. december 22-i 2004/69/EK határozata a 92/43/EGK tanácsi irányelv értelmében az alpesi biográfiai régióra vonatkozó közösségi jelentőségű területek jegyzékének elfogadásáról (HL L 14., 2004.1.21., 21. o.) () A Bizottság 2013. november 7-i 2013/738/EU végrehajtási határozata az alpesi bioföldrajzi régió közösségi jelentőségű természeti területeinek hetedik alkalommal frissített jegyzéke elfogadásáról (HL L 350., 2013.12.21., 44. o.)